25. ΒΑΣΙΛΙΚΟΝ ΔΙΑΤΑΓΜΑ της 17 Αυγ./7 Σεπτ. 1959 Περί απαγορεύσεως οικοδομικών εργασιών εις περιοχήν κατά μήκος της Λεωφόρου Βουλιαγμένης-Σουνίου. Έχοντες υπ’ όψιν τας διατάξεις των άρθρ. 8 και 85Α του Ν.Δ. της 17.7.1923 «περί σχεδίων πόλεων κλπ.», ως και την υπ’ αριθ. Α. 28417/1958 απόφασιν του Υπουργού Συγκοινωνιών και Δημοσίων Έργων «περί εξουσιοδοτήσεως του Υφυπουργού Οικισμού δι’ άσκησιν αρμοδιοτήτων» (Φ.Ε.Κ. 165Β΄) και ιδόντες την υπ’ αριθ. 384/1959 γνωμοδότησιν του Συμβουλίου της Επικρατείας, προτάσει του Ημετέρου επί του Οικισμού Υφυπουργού, απεφασίσαμεν και διατάσσομεν: Άρθρον μόνον.-Απαγορεύομεν την ανέγερσιν νέων οικοδομών ή επέκτασιν παλαιών τοιούτων επί εξάμηνον, κατά μήκος της λεωφόρου Βουλιαγμένης-Σουνίου και εις το εκτός του εγκεκριμένου σχεδίου τμήμα αυτής αφ’ ενός μεν, εφ’ ολοκλήρου της μεταξύ της ως άνω λεωφόρου και της θαλάσσης περιοχής και αφ’ ετέρου εις ζώνην ύπερθεν της λεωφόρου και εις βάθος 500 μέτρων υπό του άξονος αυτής. 